DA Den Europæiske Unions Tidende C 89/3

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2010/C 89/04

Støtte nr.: XA 196/09

Medlemsstat: Slovenien

Region: —

Støtteordningens benævnelse eller navnet på den virksomhed, der modtager en individuel støtte:: Ukrepi kmetijske strukturne politike in kmetijske politike razvoja podeželja

Retsgrundlag: Uredba o ukrepih kmetijske strukturne politike in kmetijske politike razvoja podeželja (Uradni list Republike Slovenije, št. 47/09 in 94/09)

Forventede årlige udgifter til ordningen eller det samlede individuelle støttebeløb: 191 052 EUR i 2009 og 179 052 EUR i 2010.

Maksimal støtteintensitet:

1. Støtte til gennemførelse af jordsammenlægning: op til 100 % af de faktiske omkostninger til advokatbistand og administration, herunder inspektionsomkostninger.

2. Støtte til eksperttjenester og fag- og interessegrupper: op til 60 % af omkostningerne til advokatbistand, i medfør af litra b) i artikel 10 i forordningen om strukturpolitiske foranstaltninger i landbruget og om landdistriktsudvikling. Andelen af støtte fra offentlige kilder kan andrage op til 100 % af de støtteberettigede omkostninger.

3. Fremme af produktion af kvalitetslandbrugsprodukter: op til 100 % af omkostningerne til advokatbistand, i medfør af artikel 15 i forordningen om strukturpolitiske foranstaltninger i landbruget og om landdistriktsudvikling.

Gennemførelsesdato: fra datoen for offentliggørelse af registreringsnummeret for ansøgningen om fritagelse på webstedet for Europa-Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: Indtil den 31.12.2010

Målet med støtten: Støtte til smv'er (små og mellemstore virksomheder)

Støtteordningen har hjemmel i følgende artikler i Kommissionens forordning (EF) nr. 1857/2006 og anvendes til dækning af følgende støtteberettigede omkostninger:

støtte til jordsammenlægning har hjemmel i artikel 13 (Støtte til jordfordeling), og de støtteberettigede omkostninger er omkostninger til advokatbistand og administration, herunder inspektionsomkostninger

støtte til eksperttjenester og fag- og interessegrupper har hjemmel i artikel 15 (Teknisk bistand i landbrugssektoren), og de støtteberettigede omkostninger er:

i) omkostninger i forbindelse med undervisning og uddannelse af landbrugere og medarbejdere på landbrugsbedrifter (lejeudgifter, honorarer til eksperter, andre udgifter til undervisningsmaterialer)

ii) omkostninger i forbindelse med afholdelse af fora til udveksling af viden mellem landbrugere, konkurrencer, udstillinger og messer samt indbyrdes samarbejde (deltagelses-, publikations-, rejseomkostninger, udgifter til leje af udstillingslokaler)

iii) omkostninger til publikationer såsom præsentationer, kataloger eller websteder med faktiske oplysninger om producenter fra en bestemt region eller producenter af et bestemt produkt, forudsat at oplysningerne og præsentationen er neutrale, og at alle berørte producenter har samme muligheder for at blive optaget i publikationen

støtte til fremme af produktionen af kvalitetslandbrugsprodukter har hjemmel i artikel 14 (Støtte til fremme af produktion af kvalitetslandbrugsprodukter), og de støtteberettigede omkostninger er:

i) omkostninger til markedsundersøgelser, produktdesign og – udvikling

ii) omkostninger til udarbejdelse af ansøgninger om beskyttelse af landbrugsprodukter i overensstemmelse med EU-bestemmelserne om beskyttelse af landbrugsprodukter

iii) omkostninger til den første certificering af beskyttede landbrugsprodukter.

Berørt(e) sektor(er): Landbrug

Den støttetildelende myndigheds navn og adresse:

Ministrstvo za kmetijstvo, gozdarstvo in prehrano Dunajska 58 SI-1000 Ljubljana SLOVENIJA

Websted: http://www.pisrs.si/predpis.aspx?p_rD=r04&p_predpis=URED4904

Andre oplysninger: —

Branko RAVNIK Genaralni Direktor

Støtte nr.: XA 262/09

Medlemsstat: Frankrig

Region: —

Støtteordningens benævnelse eller navnet på den virksomhed, der modtager individuel støtte: Aides aux producteurs de lavande et lavandin victimes de sécheresse en 2007 ou 2008

Retsgrundlag: Ordonnance no 2009-325 du 25 mars 2009 relative à la création de l’Agence de service et de paiement et de l’Établissement national des produits de l’agriculture et de la mer,

Articles L 621-1 et suivants et articles R 621-1 et suivants du Code rural,

Arrêtés suivants du ministre de l’agriculture et de la pêche, portant reconnaissance du caractère de calamité naturelle des dommages subis par les agriculteurs :

du 25 janvier, 30 juin 2008 et 26 décembre 2008 pour les agriculteurs des Alpes de Haute–Provence,

du 13 octobre 2008 pour les agriculteurs de la Drôme,

du 25 janvier, 30 juin 2008 et 13 octobre 2008 pour les agriculteurs du Vaucluse.

Forventede årlige udgifter til ordningen eller det samlede individuelle støttebeløb: 266 666 EUR

Det påtænkte beløb, der er afsat på statsbudgettet (FranceAgriMer), andrager højst 800 000 EUR i ordningens treårige løbetid, dvs. 300 000 EUR for 2009, 300 000 EUR for 2010 og 200 000 EUR for 2011.

Denne støtte vil kunne suppleres af følgende territoriale enheder: departementerne Alpes de Haute-Provence, Drôme og Vaucluse.

Maksimal støtteintensitet: 80 %

Støtten fastsættes for hver modtager under hensyn til den støtte, som allerede er tildelt af den nationale garantifond vedrørende katastrofer i landbruget (FNGCA); der vil alene blive ydet støtte til de arealer, som har opnået støtte fra denne fond.

Suppleres den nationale støtte af en territorial enhed, tilser sidstnævnte, at det samlede beløb ikke overstiger grænsen på 80 % af de påførte skader.

Derudover begrænses støtten til følgende maksimumbeløb:

500 EUR/ha for arealer med fine lavendel, som har lidt skader, der har medført rydning af planter af fine lavendel på 7 år eller derunder.

400 EUR/ha for arealer med lavendelhybrider eller lavandin, som har lidt skader, der har medført rydning af planter af lavendel eller lavandin på 6 år eller derunder.

Desuden ydes der støtte inden for grænserne til arealer, som er nytilplantet med lavendel eller lavandin under overholdelse af de tekniske forskrifter, der begrænser konsekvenserne for lavendel af tørke eller sygdomsangreb (valg af sorter, anvendelse af sunde planter, rotationsdrift osv.).

Gennemførelsesdato: straks efter datoen for modtagelse af kvitteringen for modtagelse med foranstaltningens identifikationsnummer og offentliggørelse af resuméet af foranstaltningen på Kommissionens websted.

Ordningens eller den individuelle støttes varighed: Indtil udgangen af 2011.

Målet med støtten: Den påtænkte støtteordning er baseret på artikel 11 i Kommissionens forordning (EF) nr. 1857/2006. Hovedformålet er at yde godtgørelse for de tab, som er påført lavendelproducenterne i departementerne Alpes de Haute-Provence, Drôme og Vaucluse efter tørken i 2007, som forårsagede skader i 2007 eller 2008.

I de 3 departementer, der er ramt af tørken i 2007, mistede ca. 250 landbrugsbedrifter mere end 30 % af høsten, og de har måttet genbeplante arealerne. Deres tab begrænser sig dermed ikke alene til tabet af et års høst. Da det drejer sig om flerårige planter, er omkostningerne til genbeplantning under alle omstændigheder ikke sædvanemæssige omkostninger, og omkostningerne er ikke ubetydelige, hvilket gør dette projekt berettiget.

Støtten har ligeledes som sekundært formål at tilskynde producenterne til at tage hensyn til de tekniske forholdsregler, som begrænser konsekvenserne af tørken.

Berørt(e) sektor(er): Producenter af lavendel eller lavandin (i de 3 departementer, der er ramt af tørken i 2007, dvs. ca. 250 landbrugsbedrifter).

Den støttetildelende myndigheds navn og adresse::

FranceAgriMer Antenne de Volx — BP 8 04130 Volx FRANCE

Websted: http://www.franceagrimer.fr/informations/aides/aides.htm#LAVANDE

Andre oplysninger: —

Støtte nr.: XA 266/09

Medlemsstat: Italien

Region: Sardinien

Støtteordningens betegnelse eller navnet på den virksomhed, der modtager individuel støtte: legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini. Indennizzi per la perdita di reddito. Anni 2008-2012.

Retsgrundlag: L.R. 11 marzo 1998, n. 8, articolo 23 (aiuti per i danni alla produzione agricola)

Deliberazione della Giunta regionale n. 46/19 del 13.10.2009

Legge regionale 11 marzo 1998, n. 8, articolo 23 (aiuti per i danni alla produzioneagricola). Sostegno a favore degli allevatori per fronteggiare la scrapie degli ovicaprini. Indennizzi per la perdita di reddito. Anni 2008-2012.

Forventede årlige udgifter til ordningen eller det samlede individuelle støttebeløb: Støtte til dækning af tab i årene 2008-2012 anslås til i alt 2 660 000 EUR, således fordelt:

500 000 for året 2008

540 000 for hvert af årene fra 2009 til 2012.

Maksimal støtteintensitet: Den maksimale støtteintensitet er fastsat til 70 % af tabet, der beregnes under hensyntagen til værdien af manglende produktion, fratrukket de af opdrætteren ikke dækkede omkostninger (køb af foder, sundhedsudgifter), alt efter om det drejer sig om dyr med eller uden stamtavle.

Gennemførelsesdato: Ordningen træder i kraft fra den dato, hvor registreringsnummeret for fritagelsesanmodningen offentliggøres på webstedet for Kommissionens Generaldirektorat for Landbrug og Udvikling af Landdistrikter.

Ordningens eller det individuelle støtteprojekts varighed: For 2008: indtil den 31. december 2012

For 2009: indtil den 31. december 2013

For 2010: indtil den 31. december 2014

For 2011: indtil den 31. december 2015

For 2012: indtil den 31. december 2016

Der udbetales imidlertid ikke støtte mere end fire år efter kontrollen af de pågældende udgifter eller tab.

Målet med støtten: Støtten anvendes i overensstemmelse med artikel 10 i forordningen, og målet er at kompensere landbrugerne for produktionstab fra de får og geder, der har vist symptomer på scrapie — en degenererende sygdom, der angriber centralnervesystemet i får og geder — og som er blevet slagtet efter ordre fra sundhedsmyndighederne.

Berørt(e) sektor(er): Animalsk produktion: får og geder

Den støttetildelende myndigheds navn og adresse:

Regione Autonoma della Sardegna Assessorato dell’agricoltura e riforma agro-pastorale Via Pessagno 4 09125 Cagliari CA ITALIA

Websted: For beslutning (deliberazione) nr. 46/19 af 13. oktober 2009:

http://www.regione.sardegna.it/documenti/1_274_20091016131549.pdf

For beslutning (»deliberazione«) nr. 25/34 af 3. juli 2007:

http://www.regione.sardegna.it/documenti/1_72_20070703165033.pdf

For bilaget:

http://www.regione.sardegna.it/documenti/1_72_20070703165715.pdf

For beslutning (»deliberazione«) nr. 42/16 af 24. oktober 2007, der ændrer beslutning (deliberazione) nr. 25/34 af 3. juli 2007:

http://www.regione.sardegna.it/documenti/1_72_20071024111304.pdf

For bilaget:

http://www.regione.sardegna.it/documenti/1_72_20071024111334.pdf

Andre oplysninger: Denne støtte er en forlængelse af støtten ydet ved beslutning (deliberazione) nr. 25/34 af 3. juli 2007, ændret ved beslutning (deliberazione) nr. 42/16 af 24. oktober 2007, og vil blive anvendt efter de samme kriterier og betingelser. Formularen med de kortfattede oplysninger om støtten blev registreret af Generaldirektoratet for Landbrug og Udvikling af Landdistrikter den 8. november 2007 som XA 349/07.

Bianca CARBONI Direttore Servizio sostegno delle imprese agricole e sviluppo delle competenze

Støtte nr.: XA 278/09

Medlemsstat: Forbundsrepublikken Tyskland

Region: Brandenburg

Støtteordningens betegnelse eller navnet på den virksomhed, der modtager individuel støtte: Gewährung von Beihilfen und sonstigen Leistungen durch die Tierseuchenkasse des Landes Brandenburg nach Artikel 10 der Verordnung (EG) Nr. 1857/2006

Retsgrundlag:

— § 71 Tierseuchengesetz der Bundesrepublik Deutschland (§ 71 i Forbundsrepublikken Tysklands lov om dyresygdomme)

— § 8 des Gesetz zur Ausführung des Tierseuchengesetzes des Landes Brandenburg (AGTierSGBbg) (§ 8 i gennemførelsesbestemmelserne til delstaten Brandenburgs lov om dyresygdomme)

— Erlass des Ministeriums für Gesundheit, Umwelt und Verbraucherschutz des Landes Brandenburg zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit af 3.12.2009

Forventede årlige udgifter til ordningen eller det samlede individuelle støttebeløb: Årlig samlet støtte på 4,2 mio. EUR (finansieres ud af de midler, som dyreejere indbetaler til Tierseuchenkasse des Landes Brandenburg, og ud af delstatens midler)

Maksimal støtteintensitet: Op til 100 %

Gennemførelsesdato: Efter modtagelsen af Europa-Kommissionens kvittering for modtagelse med et identifikationsnummer i overensstemmelse med artikel 20 i forordning (EF) nr. 1857/2006 af 1. januar 2010.

Ordningens eller det individuelle støtteprojekts varighed: Fra 1.1.2010 til 31.12.2013

Målet med støtten: Artikel 10, stk. 1 og 2, i forordning (EF) nr. 1857/2006

Støtte til bekæmpelse af dyresygdomme

Støtte til udgifter, som skyldes tab af dyr på grund af smitsomme sygdomme

Støtte til tjenesteydelser i forbindelse med forebyggelse, identifikation og bekæmpelse af dyresygdomme

Støtte i form af dækning af udgifter til laboratorietekniske undersøgelser for at identificere dyresygdomme

Berørt(e) sektor(er): Landbrug, husdyrbrug.

Den støttetildelende myndigheds navn og adresse:

Landesamt für Verbraucherschutz, Landwirtschaft und Flurneuordnung Tierseuchenkasse Brandenburg Groß Gaglow Am Seegraben 18 03051 Cottbus DEUTSCHLAND E-mail: info@tsk-BB.de

Websted:

— Tierseuchengesetz http://www.bgblportal.de/BGBL/bgbl1f/bgbl104s1260.pdf

— Ausführungsgesetz zum Tierseuchengesetz des Landes Brandenburg (AGTierSGBbg) http://www.bravors.brandenburg.de/sixcms/detail.php?gsid=land_bb_bravors_01.c.23595.de

— Erlass des Ministeriums für Ländliche Entwicklung, Umwelt und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit (som offentliggjort i delstaten Brandenburgs statstidende) http://www.mguv.brandenburg.de/v/lbsvet/TEILA/A1_2_2_1.PDF

Andre oplysninger: —

Støtte nr.: XA 282/09

Medlemsstat: Frankrig

Region: Département de la Seine-Maritime

Støtteordningens betegnelse eller navnet på den virksomhed, der modtager individuel støtte: Aides aux investissements pour la protection des points de production d’eau potable (Seine-Maritime)

Retsgrundlag: Article L1511-2 du Code général des collectivités territoriales

Articles L3231-2 et 3232-1 du Code général des collectivités territoriales

Délibération du Conseil général du 31 mars 2009 relatif à la politique agricole départementale, période 2009-2012.

Forventede årlige udgifter til ordningen eller det samlede individuelle støttebeløb: 60 000 EUR om året

Maksimal støtteintensitet: Højst 50 % for unge landbrugere inden for fem år efter deres etablering; 40 % i andre tilfælde.

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside.

Ordningens eller det individuelle støtteprojekts varighed: Perioden 2009-2012.

Målet med støtten: Hele departementet Seine-Maritime er udpeget som en sårbar zone i henhold til nitratdirektivet (91/676/EF) af december 1991. Desuden påvirkes vandressourcerne af forureningsproblemer fra plantebeskyttelsesmidler.

I vandrammedirektivet kræves det, at der i 2015 skal være en god økologisk tilstand.

Den ordning, som departementet Seine Maritime påtænker at indføre, tager sigte på at hjælpe landbrugerne med at afholde investeringer, der går videre end de lovbestemte mindstekrav til beskyttelsen af vandressourcerne.

Departementets støttesats er variabel alt efter bedriftens geografiske lokalisering i forhold til den prioriterede vandindvinding, der skal beskyttes.

De støtteberettigede udgifter omfatter følgende udstyr til begrænsning af forureningsrisici fra punktkilder:

lagerlokaler til plantebeskyttelsesmidler

perroner til læsning og losning af sprøjteapparater

opsamlingsbeholdere til oplagring af brændselsolie eller flydende gødning, når disse installationer ligger under tærsklerne for de klassificerede installationer og dermed ikke er obligatoriske

udstyr til sprøjteapparater (iblandingsapparater, skyllekar, sikringsventiler mod udsivning, osv.)

De støtteberettigede udgifter til begrænsning af forureningsrisici fra diffuse kilder omfatter følgende:

sprederamper

faldrør

tallerkennedfældere

tandnedfældere

sprøjteborde

komposteringsudstyr.

Støtte ydes under iagttagelse af bestemmelserne i artikel 4 i forordning (EF) nr. 1857/2006.

Denne ordning har allerede været omfattet af en procedure for fritagelse vedrørende perioden 2006-2008 under reference XA 109/06.

Berørt(e) sektor(er): Hele landbrugssektoren (SMV)

Den støttetildelende myndigheds navn og adresse:

Monsieur le Président du département de Seine-Maritime Quai Jean Moulin 76101 Rouen Cedex 1 FRANCE

Websted: http://www.seinemaritime.net/guidedesaides/medias/File/aide-aux-investissements-pour-la-protection-des-points-de-production-d-eau-potable-+-formulaires-t2.pdf

Andre oplysninger: —